《社日出游》
明代·方太古

村村社鼓隔溪闻，赛祀归来客半醺。
水缓山舒逢日暖，花明柳暗貌春分。
平田白洫流新雨，绝壁青枫挂断云。
策杖提壶随所适，野夫何不可同群。

作者简介：（1471—1547）明浙江兰溪人，字元素。读书学古，不应征召，遍游吴楚名胜。正德时隐于白云源，自号一壶生。嘉靖初徙居金华，晚年归故里，自号寒溪子。